15.5.2023
EL
Επίσημη Εφημερίδα της Ευρωπαϊκής Ένωσης
C 173/33
6.
Έκτος λόγος, ο οποίος αφορά παράβαση του άρθρου 11 ΣΕΕ — Δεν διεξήχθησαν διαβουλεύσεις με τα ανώτατα εκπαιδευτικά ιδρύματα που ανήκουν σε καταπιστεύματα δημοσίου συμφέροντος ούτε με τους φοιτητές τους, τους εκπαιδευτικούς τους, τους ερευνητές τους και τους συνεργάτες τους. 7.
Έβδομος λόγος, ο οποίος αφορά παράβαση του άρθρου 2 ΣΛΕΕ — Η Συνθήκη ΛΕΕ δεν έχει απονείμει στην Ένωση, στον τομέα της εκπαίδευσης και της επιστημονικής έρευνας, τις αρμοδιότητες που ασκούνται στο πλαίσιο της εκτελεστικής απόφασης. 8.
Όγδοος λόγος, ο οποίος αφορά παράβαση του άρθρου 9 ΣΛΕΕ — Η εκτελεστική απόφαση δεν συμβάλει στην προαγωγή ενός υψηλού επιπέδου εκπαίδευσης και κατάρτισης· αντιθέτως, έχει μακροπρόθεσμες δυσμενείς συνέπειες, από άποψη εκπαίδευσης, κατάρτισης και έρευνας, για τους φοιτητές, τους εκπαιδευτικούς και τους ερευνητές των ουγγρικών ανώτατων εκπαιδευτικών ιδρυμάτων που ανήκουν σε καταπιστεύματα δημοσίου συμφέροντος. 9.
Ένατος λόγος, ο οποίος αφορά παράβαση του άρθρου 56 ΣΛΕΕ — Η εκτελεστική απόφαση συνιστά περιορισμό των δικαιωμάτων εκείνων των πολιτών της Ένωσης που δεν έχουν την ουγγρική υπηκοότητα (φοιτητών, εκπαιδευτικών, ερευνητών) οι οποίοι αναπτύσσουν την δραστηριότητά τους στα ουγγρικά ανώτατα εκπαιδευτικά ιδρύματα που ανήκουν σε καταπιστεύματα δημοσίου συμφέροντος. 10.
Δέκατος λόγος, ο οποίος αφορά παράβαση του άρθρου 67 ΣΛΕΕ — Η εκτελεστική απόφαση, με την αναστολή των πληρωμών, καθιστά αδύνατη τη λειτουργία των ανώτατων εκπαιδευτικών ιδρυμάτων που ανήκουν σε καταπιστεύματα δημοσίου συμφέροντος, κατά παράβαση του νομικού πλαισίου λειτουργίας τους, και προσβάλλει εμμέσως το αυτοτελές (διαφορετικό) νομικό σύστημα και τις νομικές παραδόσεις στην Ουγγαρία. 11.
Ενδέκατος λόγος, ο οποίος αφορά παράβαση του άρθρου 120 ΣΛΕΕ — Τα δυσανάλογα και εισάγοντα δυσμενείς διακρίσεις αποτελέσματα του μέτρου είναι προφανή και δημιουργούν αδικαιολόγητο ανταγωνιστικό μειονέκτημα για τα ανώτατα εκπαιδευτικά ιδρύματα που ανήκουν σε καταπίστευμα δημοσίου συμφέροντος. 12.
Δωδέκατος λόγος, ο οποίος αφορά παράβαση του άρθρου 124 ΣΛΕΕ — Η εκτελεστική απόφαση ανέστειλε τις πληρωμές προς διάφορους αποδέκτες και, εν τω μεταξύ, τις αναδιένειμε σε άλλες οντότητες. 13.
Δέκατος τρίτος λόγος, ο οποίος αφορά παράβαση του άρθρου 165 ΣΛΕΕ — Η εκτελεστική απόφαση δεν συμβάλει στην ανάπτυξη παιδείας υψηλού επιπέδου, αλλά, αντιθέτως, στην πραγματικότητα, την πλήττει σοβαρά και την υπονομεύει. 14.
Δέκατος τέταρτος λόγος, ο οποίος αφορά παράβαση του άρθρου 179 ΣΛΕΕ — Η απόσυρση της χρηματοδότησης από το πρόγραμμα ανταλλαγών και συνεργασίας στον εκπαιδευτικό τομέα Erasmus+ και από το πρόγραμμα-πλαίσιο για την έρευνα και την καινοτομία «Ορίζων Ευρώπη» συνιστά σαφές εμπόδιο στην ελεύθερη κυκλοφορία των ερευνητών, των επιστημονικών γνώσεων και των τεχνολογιών και στην ανάπτυξη της ανταγωνιστικότητας. 15.
Δέκατος πέμπτος λόγος, ο οποίος αφορά παράβαση του άρθρου 13 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης) — Προφανές αποτέλεσμα της εκτελεστικής απόφασης είναι η μεταβολή της λειτουργίας των ανώτατων εκπαιδευτικών ιδρυμάτων που λειτουργούν σύμφωνα με το νέο πρότυπο. 16.
Δέκατος έκτος λόγος, ο οποίος αφορά παράβαση του άρθρου 2 ΣΕΕ — Κατά την άποψη του προσφεύγοντος, δεν υπάρχει σύγκρουση συμφερόντων η οποία αποτελεί βάση ή δικαιολογητικό λόγο της εκτελεστικής απόφασης.